kardosdrur/scandi-wiki huggingface dataset:
Lone de Neergaard

Lone de Neergaard, født Carlsson (25. januar 1946 i København - 7. maj 2018) var en dansk overlæge og planchef i Sundhedsstyrelsen.

Hun var datter af direktør Torben Carlsson og var gift første gang med Wenzel de Neergaard; anden gang med overlæge Michael von Magnus. Hun blev cand.med. fra Københavns Universitet 1973 og modtog klinisk uddannelse på Royal North Shore Hospital og i almen praksis, Sydney, Australien 1973-77 og blev speciallæge i samfundsmedicin 1983. Siden 1980 havde hun været tilknyttet Sundhedsstyrelsen. 1986-88 var Neergaard chef for AIDS-Sekretariatet i Sundhedsstyrelsen. 1995-2005 var hun sundhedsfaglig direktør i Hovedstadens Sygehusfællesskab, men vendte derefter tilbage til styrelsen, hvor hun sammen med direktør Jesper Fisker og kontorchef Else Smith udgjorde ledelsen. Lone de Neergaard var – ligesom von Magnus – blevet vurderet som mere magtfuld inden for sundhedsvæsenet end den siddende sundhedsminister. Hun var medlem af VL-gruppe 3.

Hæder 
 Dansk kandidat til Europæiske Kvinders Pris 1989
 Maarum-Prisen 1988
 HK/Kommunals Kulturpris 1988
 Aalborg Diskontobanks Jubilæumsfonds Hæderspris 1988
 PH-prisen 1987

Referencer

Kilder 
 KVINFOs Ekspertdatabase

Eksterne henvisninger 
 

Læger fra Danmark
Embedsmænd fra Danmark
Lone
Personer i Kraks Blå Bog (afdøde)
Danskere i 1900-tallet
Danskere i 2000-tallet
Personer fra København
Milorad Gajović

Milorad Gajović (født 27. juli 1974) er en montenegrinsk amatørbokser, som konkurrerer i vægtklassen sværvægt. Gajović har ingen større internationale resultater, og fik sin olympiske debut da han repræsenterede Montenegro under Sommer-OL 2008. Her blev han slået ud i første runde af Elias Pavlidis fra Grækenland i samme vægtklasse. Han deltog også i VM i 2007 i Chicago, USA hvor han blev slået ud i tredje runde.

Boksere fra Montenegro
Sherman Oaks (Los Angeles)

Sherman Oaks er en bydel i San Fernando Valley i Los Angeles i den amerikanske delstat Californien. Bydelen omfatter en del af Santa Monica Mountains, hvilket givet Sherman Oaks en mindre befolkningstæthed end de fleste andre områder i Los Angeles.

Bydelen blev grundlagt i 1927 og blev udviklet af Moses Sherman Sherman havde også udviklet Los Angeles Pacific Railroad.

Referencer 

Bydele i Los Angeles
Kjell Bjartveit

Kjell Bjartveit (født 14. august 1927 i Flekkefjord, død 22. februar 2011 i Oslo) var en norsk læge og forsker med en lang karriere indenfor medicin og politik (indenfor partiet Kristelig Folkeparti). Han var gift med den norske læge og politiker Eleonore Bjartveit.

I tillæg til sit job som læge, var han blandt andet statssekretær i Sosialdepartementet, administrerende overlæge i Statens sundhedsundersøgelser (1968-97), formand for Statens tobakksskaderåd (1971-93) og leder i Nasjonalforeningen for folkehelsen (1997-2001).

Han bidrog til over hundred bøger og artikler, en af de seneste var bogen Hvit pest, svart tjære. Felttog mot farlige folkesykdommer på 1900-tallet som han udgav i 2007 .

Bjartveit modtog i 1984 Karl Evangs pris for at have gjort en helt speciel indsats for at sprede kundskaber om tobakkens skadelige virkninger og klart at almindeliggøre stoffet uden at det har gået ud over det faglige indhold og niveau, og han har også taget initiativet til samfundstiltag og lovændringer for at begrense skadevirkningerne (Helsetilsynets begrundelse) .

Han var i mange år formand for Statens Tobakkskaderåd, og må regnes som rygelovens ideologiske far.

Kilder 

Politikere fra Kristelig Folkeparti
Læger fra Norge
Visjera (Kama)

Visjera (russisk: Вишера) er en flod i Perm kraj i Rusland. Den er en venstre biflod til floden Kama, og er 415 km lang, med et afvandingsareal på 31.200 km². De vigtigste bifloder er Jazva og Kolva. Visjera fryser over i månedsskiftet oktober/november, og er islagt til slutningen af april. Der er fundet diamantforekomster i Visjeras afvandingsområde.

Floden starter i den aller nordøstligste del af Perm kraj nær grænsen til Sverdlovsk oblast og republikken Komi.

Kama-flodsystemet
Floder i Perm kraj
Rigas 1. Statsgymnasium

Rigas 1. Statsgymnasium () er den ældste eksisterende skole i Baltikum, og der tilbydes ungdomsuddannelse fra 7. til 12. klasse i Riga, hovedstaden i Letland. Skolen etableredes i 1211, et årti efter selve Rigas grundlæggelse. Dets navn og undervisningsprog er skiftet adskillige gange gennem dets historie. Lettisk har været hovedsproget siden 1919.

I dag er gymnasiet kendt for sine programmer indenfor naturvidenskab, matematik og datalogi. Studenter, som ønsker optagelse på gymnasiet, skal igennem en optagelsesprøve i matematik. Optagelsesfrekvensen er, med så mange som seks kandidater per plads, en af de laveste i landet. Siden 1997 har skolen optaget 30 til 40 personer til dets International Baccalaureate diplomprogram hvert år med undervisning på engelsk. Skolen var den første i Baltikum til at tilbyde IBO diplomprogrammet.

Hvert år gennemfører et antal 12.-klasses studerende Das Deutsches Sprachdiplom ved en eksamen i forbindelse med de almindelige afgangseksamener. Denne eksamen muliggør videre uddannelse i tysktalende lande.

Rigas 1. Statsgymnasium har konstant ligget først blandt lettiske skoler. Studenternes gennemsnitlige resultater ved afgangsprøver- og eksamener er de højeste i landet. Rigas 1. Statsgymnasium er også den skole i Letland som kommer ind på en førsteplads når det kommer til dets studenters resultater i diverse nationale og internationale konkurrencer og olympiader.

Notable alumne 
 Wilhelm Ostwald – tysbaltisk nobelprisvinder i kemi
 Kristjan Jaak Peterson – Estisk poet, anses generelt for grundlæggeren af moderne estisk poesi
 Einars Repše – Lettisk politiker, tidligere lettisk premierminister

Kildehenvisninger

Eksterne henvisninger 
 Officiel hjemmeside 

Skoler i Letland
Etableret i 1211
Gymnasier
1. Statsgymnasium
Visjera

Visjera kan henvise til flere floder i Rusland:
 Visjera (Komi) – en flod i republikken Komi
 Visjera (Kama) – en flod i Perm kraj
 Visjera (Novgorod oblast) – en flod i Novgorod oblast
Baruch Samuel Blumberg

Baruch Samuel Blumberg (født 28. juli 1925, død 5. april 2011) var en amerikansk læge og modtager af Nobelprisen i medicin for 1976 på grund af sine fund om nye mekanismer for oprindelsen og spredningen af smitsomme og farlige sygdomme.

Blumberg har identificeret flere farlige virusser som f.eks. Hepatitis B-virus og han udviklet en vaccine mod den. Hans datter Jane Blumberg har giftet sig med generaldirektøren i BBC Mark Thompson. 

Blumberg har været medlem af Fox Chase Cancer Center som holder til i Philadelphia siden 1964 og har holdt sin grad som universitetsprofessor i medicin og antropologi ved University of Pennsylvania siden 1977. Samtidig var han Master of Balliol College mellem 1989 og 1994. Fra 1999 til 2002 var han også direktør for NASA Astrobiology Institute ved Ames Research Center, California Moffett Field.

Eksterne henvisninger 

 Profil på nopelprize.org  

Nobelprismodtagere i medicin
Læger fra USA
Jøder fra USA
Nobelprismodtagere fra USA
Ansatte ved University of Pennsylvania
Derek Boogaard

Derek Boogaard (23. juni 1982 – 13. maj 2011) var en canadisk ishockeyspiller som spillede for Minnesota Wild og New York Rangers i National Hockey League (NHL). Boogaard var først og fremmest kendt som en fighter og blev også kaldt Boogeyman og The Mountie. En undersøgelse fra 2007 af NHL-spillere viste at Boogaard var den næst mest skræmmende spiller i NHL, efter den nu pensionerede Georges Laraque som spillede for Pittsburgh Penguins.

Boogaard spillede Major Junior Hockey i Western Hockey League (WHL) for Regina Pats, Prince George Cougars og Medicine Hat Tigers. Etter at have fået ni point og være at blevet udvist i 245 minutter med Cougars i 2000-01, blev han udelukket i den syvende runde – som nummer 202 i alt – af Minnesota Wild i NHL Entry Draft i 2001. Boogaard debuterede imidlertid ikke for Wild i NHL før i sæsonen 2005-2006.

Den 13. maj 2011 blev Boogaard fundet død i sin lejlighed i Minneapolis af hans familie. Han blev 28 år gammel. Han blev posthumt diagnosticeret med CTE.

Kilder 

Ishockeyspillere fra Canada
Guča Trompetfestival

Guča Trompetfestival (også kendt som Dragačevski sabor; ) er en årlig festival for brassbands i byen Guča, i nærheden af den større by Čačak, i Dragačevo-regionen i det vestlige Serbien. Guča ligger en tre-timers busrejse fra hovedstaden Beograd.

300.000 besøgende tager til den lille by med omtrent 2.000 indbyggere hvert år, både fra Serbien og udlandet. Udskillelsesrunder tidligere på året betyder, at kun et par dusin bands får kommer til at konkurrere. Den officielle festival i Guča er opdelt i tre dele. Fredagens åbningskoncert, lørdagsaftenens fester og søndagens konkurrencer. Fredagens koncerter afholdes ved indgangen til den officielle Guča Trompetfestivals bygning. I denne begivenhed deltager tidligere vindere, og hvert band kommer til at spille tre melodier, mens folkedansere, alle iklædt lyse strikkemønstre, danser kolo- og horadanse foran et opildnet publikum.

Se også 
 Balkan brass

Kildehenvisninger

Eksterne henvisninger 

 Officiel hjemmeside 
 Android-programmet guide til Trompetfestival i Guča

Musikfestivaler i Serbien
Kultur i Serbien
Willard Boyle

Willard S. Boyle (19. august 1924 i Amherst, Nova Scotia – 7. maj 2011) var en canadisk fysiker og Nobelprismodtager Han blev tildelt nobelprisen i fysik i 2009 sammen med George E. Smith for opfindelsen af CCD-brikken.. Smith og Boyle delte den ene del af nobelprispengene, mens Charles K. Kao blev tildelt den anden halvdel.

Hædersbevisninger 
Boyle blev i 2010 udnævnt til companion af Order of Canada.

Kilder

Eksterne henvisninger 

 Boyles biografi på nobelprize.org

Fysikere fra Canada
Fysikere fra USA
Nobelprismodtagere i fysik
Nobelprismodtagere fra Canada
Bok- och biblioteksmässan

Bok- och biblioteksmässan eller bare Bokmässan er en bogmesse, som arrangeras årligt i Göteborg af Bok & Bibliotek i Norden AB samt Svenska Mässan. Messan er Nordens største mødeplads for bog- og bilblioteksbranschen og er Europas næststørste af sin art, efter bogmessen i Frankfurt. Bokmässan begyndte i 1985 og havde da 5.000 besøgende. Siden da er besøgetallet steget for hvert år, og i 2009 havde Bokmässan lige godt 97.200 besøgende..

Kildehenvisninger

Eksterne henvisninger 

 Officiel hjemmeside 

Messer
Etableret i 1985
Bogmarkedet
Svensk kultur
Lommepark

Lommepark er et lille grønt område i et byrum. I Danmark er det især i København at begrebet er udbredt. Inspirationen kommer fra New York, hvor pocket parks er et almindeligt fænomen.

Eksterne links

Kilder

Byplanlægning
Parker
Alleghenyfloden

Allegheny er en flod der løber i delstaterne Pennsylvania og New York i USA. Den har udspring i Potter County i Pennsylvania. Derfra løber den først i nordvestlig retning og ind i delstaten New York, før den drejer mod sydvest og tilbage ind i Pennsylvania. I byen Pittsburgh løber den sammen med floden Monongahela og danner Ohiofloden, som er en biflod til Mississippi.

Allegheny er 523 km lang, og er sejlbar på de nederste 110 km, mellem Pittsburgh og East Brady.

Eksterne henvisninger

 Watershed Atlas for elvene Allegheny og Monongahela

Vandløb i USA
Alice Bridges

Alice W. Bridges (gift Roche 19. juli 1916 i Uxbridge i Massachusetts – 5. maj 2011) var en amerikansk svømmer som deltog i de olympiske lege 1936 i Berlin.

Bridges vandt en bronzemedalje i svømning under Sommer-OL 1936 i Berlin. Hun kom på en tredjeplads i finalen i 100 meter rygcrawl for kvinder, efter Nida Senff og Rie Mastenbroek begge fra Nederlandene.

Eksterne henvisninger 

Svømmere fra USA
Olympiske svømmere fra USA
Olympiske medaljevindere i svømning
Olympiske bronzemedaljevindere fra USA
Medaljevindere ved sommer-OL 1936
Wabash River

Wabash River er en biflod til Ohiofloden og løber i Indiana i USA. Den strækker sig totalt over 764 km og har et afvandingsområde på 103.500 km² i delstaterne Indiana, Ohio og Illinois. Vandføringen er op til 1001 m³/sek. Floden er ikke særlig udnyttet, og løber frit 661 km. Den er den officielle delstatsflod i Indiana. Den var en vigtig transportvej allerede fra 1600-tallet, og er i dag reguleret med én dæmning.

White River på 439 km er den største biflod, med udmunding fra øst. Langs denne afvandes 14.882 km², og i området ligger millionbyen Indianapolis. White River er stærkt forurenet.

Vandløb i Illinois
Vandløb i Indiana
Vandløb i Ohio
Isaac Isaacsz

Isaac Isaacsz (født 1599 i Amsterdam, død 1649 sammesteds) var en hollandsk maler, og søn og elev af Pieter Isaacsz.

Isaacsz lærte malerfaget i Antwerpen og blev efter en rejse til Italien 1622 indskrevet i Antwerpens Lukasgilde. Foruden i Antwerpen virkede Isaacsz i Danmark, hjulpen frem af sin far. Af hans dekorative arbejder til et loft i Rosenborg kom Et fyrsteligt Gæstebud — et godt og virkningsfuldt arbejde i venetiansk stil — til kunstmuseet, et andet loftsbillede: Allegorien paa Øresund ses nu på Kronborg. Faeton’s Fald i Gaunø-Samling tilskrives Isaac Isaacsz. I stil sluttede han sig væsentlig til Rubens. Rijksmuseum i Amsterdam ejer hans Abimelech.

Litteratur 
 Karl Madsen, Kunstens Historie i Danmark, side 72 ff.
 

Malere fra Nederlandene
Personer fra Amsterdam
Personer i Dansk Biografisk Leksikon
Teddy Petersen

Teddy Petersen (fuldstændige navn Theodor Marius Christian Petersen, senere ændret efternavnet til Sørensen), (født 21 november 1892 i København, død 15 april 1991) var en dansk kapelmester og musiker (violinist).

Liv og karriere 
Petersen, som blev næsten hundrede år, blev allerede i 1941 af sin kollega Otto Lington (i dennes bog Jazz skal der til) beskrevet som "en fast institution i dansk musikliv". Ifølge Lington begyndte Petersen sin karriere som professionel musiker allerede, da han i en alder af tretten år blev "piberdreng" ved Den Kongelige Livgarde. Efter tre år som sådan rejste han i 1910 til USA, hvor han spillede i forskellige biograforkestre i New York, blandt andet på Strand Theatre på Broadway. Han vendte tilbage til Danmark 1918 og studerede ved konservatoriet i København. Samtidig blev han koncertmester i Carl Johan Meinungs orkester på den fashionable restaurant Wivex i Tivoli i København.
 
I begyndelsen af 1920'erne dannede Petersen sit eget orkester, som fik engagementer i blandt andet Århus og Aalborg. 1927 vendte han tilbage til København, hvor han fik arbejde ved "Marmorhaven" på Palace Hotel, en plads han beholdt i tre år. 1931 vendte han så tilbage til Wivex for et engagement, som varede helt til 1946 (hvor restauranten ødelagdes af en brand) og definitivt gjorde ham til et kendt navn. Han medvirkede også flittigt i radio og på grammofonplader (omkring tusinde indspilninger) samt turnerede, blandt andet i Sverige.

1948 blev Petersen leder af Danmarks Radios
underholdningsorkester.

Petersen ligger begravet på Holmens Kirkegård på Østerbro.

Filmografi (musiker, dirigent) i udvalg 
 Mille, Marie og mig (1937)
 Cocktail (1937)
 Komtessen på Stenholt (1939)
 Familien Olsen (1940)
 Sørensen og Rasmussen (1940)
 En pige med pep (1940)
 Alle går rundt og forelsker sig (1941)
 Frøken Kirkemus (1941)
 Far skal giftes (1941)
 En herre i kjole og hvidt (1942)
 Lykken kommer (1942)
 Alle mand på dæk (1942)
 Frøken Vildkat (1942)
 Alt for karrieren (1943)
 Biskoppen (1944)
 Det bødes der for (1944)
 Man elsker kun een gang (1945)
 Calle og Palle (1947)
 Eventyrrejsen (1960)

Referencer

Eksterne henvisninger 
 
 Otto Lington: Jazz skal der til (København, 1941)
 

Violinister fra Danmark
Danskere i 1900-tallet
Personer fra København
Den tredie pige

Den tredie pige () er en Agatha Christie krimi fra 1966. Den foregår i London i "de brølende 1960'ere" og har Hercule Poirot i rollen som detektiv og Ariadne Oliver i en betydelig rolle som Poirots hjælper.

Plot 

Den aldrende Poirot har netop afsluttet sin analyse af berømte detektivromaner, som han var i gang med i Tretten minutter over fire. Han indrømmer for sig selv, at det er en smule kedeligt, da en ung pige, Norma Restarick, opsøger ham. Hun frygter, at hun har begået et drab og beder Poirot om at hjælpe hende. Poirot får assistance af Mrs. Oliver, som samler beviser, der i visse tilfælde dog er falske spor. Et af disse fører imidlertid Poirot på sporet af sagens rette sammenhæng, og han opklarer både et mord og bedrageri.

Anmeldelser 
De fleste anmeldere anser denne sene roman for 2. rangs Christie. .

Bearbejdning 
I TV- serien Agatha Christie's Poirot med David Suchet i rollen som Poirot indgår Third Girl som en episode, der havde premiere i juli 2010  Zoë Wanamaker spiller rollen som Mrs. Oliver, ifølge anmeldelserne med stor overbevisning.  Nogle af de centrale skikkelser i bogen, bl.a. Miss Lemon er skrevet ud af TV – gengivelsen, men hovedlinjen i plottet er tro mod bogen. Episoden er vist flere gange på dansk TV, senest den 20. maj 2011 på DR1.

Udgaver på dansk 
 Carit Andersen; 1966.
 Forum (Agatha Christie, bind 59) 1971

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1966
Romaner fra England
Hercule Poirot bøger
Fredede fortidsminder i Albertslund Kommune

Denne liste over fredede fortidsminder i Albertslund Kommune viser alle fredede fortidsminder i Albertslund Kommune. Listen bygger på data fra Kulturarvsstyrelsen.

|}

Se også 
 Fredede bygninger i Albertslund Kommune

Kilder og eksterne henvisninger 

Albertslund Kommune
Albertslund Kommune
WikiProjekt Wiki Loves Monuments
Léon (film)

Léon: The Professional (fransk Léon; amerikansk titel: The Professional) er en engelsksproget, fransk thriller fra 1994. Filmen er instrueret af Luc Besson og handler om Jean Reno, der spiller titelkarakteren Léon, som er en lejemorder, der arbejder for mafiaen. Gary Oldman spiller den korrupte og mentalt ustabile DEA-agent Norman Stansfield. Filmen var Natalie Portmans debut i rollen som den 12-årige Mathilda.

Filmen var en kommerciel succes idet den indspillede for over $45 millioner på verdensplan mod et budget på 16 millioner.

Medvirkende 
 Jean Reno som Leone "Léon" Montana
 Gary Oldman som Norman Stansfield
 Natalie Portman som Mathilda
 Danny Aiello som Tony
 Michael Badalucco som Mathildas far
 Ellen Greene som Mathildas mor
 Peter Appel som Malky
 Elizabeth Regen som Mathilda's sister
 Maïwenn som The Blond Babe

Eksterne henvisninger 
 

Amerikanske film fra 1994
Thrillerfilm fra USA
Film instrueret af Luc Besson
Franske film fra 1994
Thrillerfilm fra Frankrig
Vladimir Smirnov

Vladimir Viktorovitj Smirnov (, ; ukrainsk: Volodymyr Viktorovytj Smyrnov; født 20. maj 1954 i Rubizjne, i Ukrainske SSR, død 27. juli 1982, Rom, Italien) var en  sovjetisk fleuret-fægter. Han vandt en guldmedalje under Sommer-OL 1980 i Moskva i den individuelle disciplin i fleuret, og han vandt VM i fægtning året efter i samme disciplin. Under VM i Rom i 1982, da han fægtede mod Matthias Behr fra Vest-Tyskland brækkede klingen på tyskerens fleuret og gik gennem nettet i masken til Smirnov. Stumpen forsatte gennem øjenhulen og ind i hjernen. Efter ulykken blev han holdt kunstig i live til mesterskabet var ovre fordi at ingen ønskede at han døde i løbet af mesterskaberne. Han blev holdt kunstig i live til den 27. juli. Smirnovs ulykke var den drivende kraft bag den markante forbedring af sikkerheden i til udstyret i fægtning. Af ændringerne i sikkerhedsudstyret kan er bl.a at klingernes materiale blev ændret til at være lavet af kulstofstål, og dragterne blev lavet i kevlar, og maskerene blev to til tre gange stærkere end dengang, og andre sikkerhedsmæssige foranstaltninger, som alle opstod på grund af hans død.

Kilder 

Fægtere fra Sovjetunionen
Sportsfolk fra Ukraine
Hovens Odde

Hovens Odde (Houens Odde) er en tange beliggende mellem Gudsø Vig og Eltang Vig, i Eltang Sogn, omkring seks kilometer øst for Koldings centrum.

Tangen er karakteristisk ved de skovklædte stejle skrænter og Hovens Skov, med spidsen ragende ud i Kolding Fjord.

Hele tangen er i 2011 ejet af KFUM-spejderne i Danmark, som har et spejdercenter på odden.

Ekstern henvisning
 Kolding Kommunes hjemmeside, Houens Odde

Halvøer i Danmark
Lokaliteter i Kolding Kommune
Albert Bogen

Albert Bogen (8. april 1882 – 14. juli 1961) var en østrigsk fægter som deltog i de olympiske lege 1912 i Stockholm.

Bogen vandt en sølvmedalje i fægtning under OL 1912 i Stockholm. Han var med på det Østrigske hold som kom på en andenplads i holdkonkurrencen i sabel efter Ungarn. Der var elleve hold som deltog og i finalerunden som bestod af fire hold vandt Østrig to kampe og tabte en, mod Ungarn. Deltagerene på de østrigske sabelhold var Albert Bogen, Rudolf Cvetko, Friedrich Golling, Otto Herschmann, Andreas Suttner, Reinhold Trampler og Richard Verderber.

Eksterne henvisninger 
 

Fægtere fra Østrig
Jøder fra Østrig
Deltagere ved sommer-OL 1912
Rudolf Cvetko

Rudolf Cvetko (17. november 1880 – 15. december 1977) var en østrigsk fægter som deltog i de olympiske lege 1912 i Stockholm.

Cvetko vandt en sølvmedalje i fægtning under OL 1912 i Stockholm. Han var med på det østrigske hold som kom på en andenplads i holdkonkurrencen i sabel efter Ungarn. Der var elleve hold som deltog og i finalerunden som bestod af fire hold vandt Østrig to kampe og tabte en, mod Ungarn. Deltagerene på de østrigske sabelhold var Albert Bogen, Rudolf Cvetko, Friedrich Golling, Otto Herschmann, Andreas Suttner, Reinhold Trampler og Richard Verderber. I den individuelle konkurrence i fleuret blev Cvetko slået ud i første runde.

Eksterne henvisninger 

 http://www.sports-reference.com/olympics/athletes/cv/rudolf-cvetko-1.html 

Fægtere fra Østrig
Sportsfolk fra Slovenien
Deltagere ved sommer-OL 1912
Olympiske sølvmedaljevindere fra Østrig
Medaljevindere ved sommer-OL 1912
Siegfried Flesch

Siegfried Fritz Flesch (11. marts 1872 – 11. august 1939) var en østrigsk fægter som deltog i de olympiske lege 1900 i Paris.
 
Flesch kom på en tredjeplads i fægtning i disciplinen sabel under OL 1900 i Paris. Der var 23 fægtere fra syv lande som deltog i konkurrencen som blev afviklet den 19. og 20. juni. Flesch vandt fire ud af de syv kampe i finalerunden som der var otte fægtere der deltog i.

Eksterne henvisninger 
 http://www.sports-reference.com/olympics/athletes/fl/siegfried-flesch-1.html

Fægtere fra Østrig
Jøder fra Østrig
Friedrich Golling

Friedrich Golling (11. november 1883 – 11. oktober 1974) var en østrigsk fægter som deltog i de olympiske lege 1912 i Stockholm.

Cvetko vandt en sølvmedalje i fægtning under OL 1912 i Stockholm. Han var med på det østrigske hold som kom på en andenplads i holdkonkurrencen i sabel efter ungarn. Der var elleve hold som deltog og i finalerunden som bestod af fire hold vandt østrig to kampe og tabte en, mod ungarn. Deltagerene på de østrigske sabelhold var Albert Bogen, Rudolf Cvetko, Friedrich Golling, Otto Herschmann, Andreas Suttner, Reinhold Trampler og Richard Verderber. I den individuelle konkurrence i fleuret blev Golling slået ud i kvartfinalen og i disciplinen sabel i første runde.

Eksterne henvisninger 
 http://www.sports-reference.com/olympics/athletes/go/friedrich-golling-1.html 

Fægtere fra Østrig
Deltagere ved sommer-OL 1912
DBU's Landspokalturnering for herrer 1999-00

Landspokalturneringen 1999/2000 var den 44. udgave af DBUs Landspokalturnering. Turneringen blev vundet af Viborg FF, som i finalen kristihimmelfartsdag, d. 1. juni 2000 Parken vandt med 1-0 over AaB. Det var Viborg FF's første pokaltriumf.

Finalen

Referencer 

1999-00
Fodbold i 1999
Fodbold i 2000
Atom Egoyan

Atom Egoyan (født 19. juli 1960 i Kairo, Egypten) er en canadisk filminstruktør af armensk oprindelse. 

Egoyan er uddannet ved Toronto-universitetet, og lavede flere kortfilm før han spillefilmdebuterede med Next of Kin (1984). Filmene er oftest studier af følelseskulde og mangel på kommunikation, som Family Viewing (1987), The Adjuster (Trøsteren, 1991) og Exotica (1994). The Sweet Hereafter (Tiden efter, 1997), om sorgbearbejdelsen efter en tragisk ulykke, blev meget godt modtaget. Han har siden lavet bl.a. Felicia's Journey (1999) med Bob Hoskins og Ararat (2002) med udgangspunkt i Tyrkiets overgreb mod armenerne.

Eksterne henvisninger 

 

Filminstruktører fra Canada